《赠王季重学博》
明代·李孙宸

陆沈方朔意如何，避世金门亦放歌。兴托千秋原慷慨，缘随五斗漫委蛇。

官閒剩有烟霞气，心远谁论丘壑多。风雅久无开口处，逢君不觉语悬河。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。